OKB dhe ndryshimet klimatike
Udhëheqësit botërorë po përpiqen të arrijnë një marrëveshje universale në lidhje me klimën
Zyrtarë nga e gjithë bota janë duke u përgatitur për konferencën për ndryshimet klimatike që është në plan të mbahet në Francë. Pas dy dekada negocimesh ekziston shpresa që të arrihet një marrëveshje universale për të kufizuar prodhimin e gazit karbonik, që ka efekte të dëmshme për ngrohjen globale dhe për vetë ekzistencën e njerëzimit. Përpara ndërtesës ku zhvillohej një takim përgatitor për konferencën klimatike, aktivistët francezë protestuan kundër ndërtimit të një aeroporti të ri në Francën perëndimore. Shumë prej tyre kërkuan që Franca të ndjekë shembullin e Presidentit amerikan Barack Obama, i cili hodhi poshtë një projekt naftësjellësi për shkak të arsyeve mjedisore. thotë aktivisti Barthelemy Kamedeskas. Udhëheqësit francezë organizuan një takim 3-ditor me zyrtarë nga 60 vende për të shqyrtuar hapësirat për një marrëveshje të mundshme. Një nga çështjet më të vështira ka qenë financimi i vendeve në zhvillim për t’i ndihmuar që të përdorin burime energjitike të rinovueshme. tha Kryeministri i Etiopisë, Hailemariam Desalegn. Sekretari amerikan i Shtetit, John Kerry, foli për lidhjen ndërmjet ndryshimeve klimatike globale dhe sigurisë. Sekretari i Jashtëm britanik, Philip Hammond, u shpreh në Uashington se masat për uljen e karbonit nuk do të dëmtojnë ekonominë. Kundërshtarët e planit të Presidentit Obama për të ulur çlirimin e gazit karbonik thonë se kjo do të shkaktojë humbjen e vendeve të punës në industrinë minerare dhe do të rrisë kostot e energjisë.